OpenLLM-France/wikimedia huggingface dataset:
# Ryukyu uharteak

Ryukyu uharteak (japonieraz: 琉球列島, Ryūkyū-rettō) edo Nansei uharteak (japonieraz: 南西諸島, Nansei-shotō, "Hego-mendebaldeko Uharteak") , Japoniako uhartedirik hegoaldekoena da, gutxi gora-behera 4700 kilometro karratuko hedadura duena, ryukyuera hitz egiten den tokia dena eta, antzina, Ryukyuko erresumaren zati zena. Uhartedi hau, Txinak aldarrikatu du Lu-Chu izenarekin. Uharteak, Ekialdeko Txinako Itsasoa eta Ozeano Barearen artean daude.
Okinawa da uhartedi honetako uharterik garrantzitsuena.

## Historia

Uhartediaren zatirik handiena, Yonagunitik hego-mendebaldean Amami Oshimaraino iparraldean hartzen zuen Ryukyuko erresuma independente bat existitu zen. XVII. mendean, txinatar enperadorearen erresuma zergari estatusa lortu zuen (enperadorea, teorikoki behintzat, bere laguntzan joan behar zuena hala behar izanez gero). 1609an, Satsumatik, Kyushun abiatu zen espedizio batek, erresuma harrapatu zuen. Horren ondoren, Ryukyuko erregeak, Japoniako Enperadorearen zergari izatera ere pasa ziren.
1879an, Japoniako Meiji gobernuak, uharteen eranstea iragarri zuen. Txinak horren aurka egin zuen, eta, beraz, garai hartan AEBetako presidentea zen Ulysses S. Grant, bi aldeen artean bitartekari lana egiteko deitua izan zen, azkenik, Japoniaren alde eginez.
1945ean Bigarren Mundu Gerra amaitu ondoren, uhartedia AEBek administratu zuten. Amami taldeko uharteak, Japoniari 1953an itzuli zizkioten, eta Kagoshima prefekturako zati dira. Uhartediko gainontzeko uharteak, Okinawa izan ezik, 1967an itzuliak izan ziren. Okinawa, ez zen 1972rarte itzuli.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).

## Kanpo estekak

* Datuak: Q6897416
* Multimedia: Nansei Islands / Q6897416
# Ryujoseph Hashimura

Ryujoseph Hashimura (japonieraz: 橋村 龍ジョセフ, 2000ko abuztuaren 23a - ) Japoniako futbolaria da.
Hainbat futbol taldetan jokatu du, esaterako FC Machida Zelvia.

## Kanpo estekak

* (Japonieraz) J.League Data Site
* Datuak: Q39147291
# Robert Jacobsen

Robert Julius Tommy Jacobsen (Kopenhage, 1912ko ekainaren 4a – Tågelund, Danimarka, 1993ko urtarrilaren 26a) danimarkar eskultore eta margolari bat izan zen. Robert saria bere omenez dago izendatuta.

## Bizitza

Jacobsen Kopenhagen jaio zen. Bigarren Mundu Gerra bitartean hainbat daniar artista modernistekin egin zuen lan, esate baterako; Asger Jorn, Carl-Henning Pedersen eta Egil Jacobsen eta baita ere parte hartu zuen Helhesten egunkaria egiten, geroago egunkari horrek The COBRA-mugimendua sortuko zuen. Periodo honetan harrizko hainbat eskultura erraldoi sortu zituen "fabeldyr" (alegiazko animaliak) izenekoak. Frantziara bidaiatu zuen bere lagunarekin Richard Mortensen eta han bizi izan zen 1947-1969. Frantzian bizi izan zen denbora horretan urtutako burdinarekin eskulturak egiten hasi zen. Bertan, Frantzian, Gros Robert ezizena jarri zioten.
1962-1981 bitartean, irakaslea izan zen Kunstakademie der Bildenden Künste akademian, Munich. 1969an Tågelundera joan zen bizitzera, Egtved mendebaldea, Danimarka. 1976tik 1985ra irakasle izan zen Royal Danish Academy of Art akademian, Kopenhage. 1986-1991 Jean Clareboudt-ekin eskultura parke bat egin zuen Tørskind Gravel Pit inguruan, Egtved eta Vejl gertu. Baita ere lan egin zuen bere laguna eta suhiarekin, Bernard Leauté. Jacobsenek ere loturak zituen Aser Jorn eta CoBrA artistekin, baina inoiz ez zen beraien taldeko kide izan. 1974ean Suediako erregeak Prince Eugen Medal saria eman zion.
1993. urtean hil zen, 80 urte zituela, bere etxean Tågelunden. 60 metroko altuera zuen eskultura bat egiteko asmoa zegoen Kopenhagen 2012an, Robert Jacobsen fundazioak ordainduta, baina, udaletxeak ezetz esan zien.

## Artelanak

Robert Jacobsenen artelanak mundu guztiko museoetan daude batzuk aipatzearren:
* Musee d'Art Wallon (Liege, Belgika)
* Museo de Arte Moderna (São Paulo, Brasil)
* Von der Heydt Museum (Wuppertal, Alemania)
* Wilhelm Hack Museum (Ludwigshafen, Alemania)
* Lembruck Museum (Duisburg, Alemania)
* Sculptors Museum (Glaskasten, Marl, Alemania)
* "Kunsthalle" exhibition hall Kiel (Kiel, Alemania)
* Neue Pinakothek, (Munich, Alemania)
* town gallery Lenbachhouse (Munich, Alemania)
* "Kunsthalle" exhibition hall Emden donation Henri Nannen (Emden, Alemania)
* Didrichsenin taidemuseo (Helsinki, Finlandia)
* Musee National d'Art Modern (Paris, Frantzia)
* Centre Pompidou (Paris, Frantzia)
* Musee de Peinture et de Sculpture (Grenoble, Frantzia)
* Musee des Beaux-Art (Rennes, Frantzia)
* Fon National d'Art Comteporain (Frantzia)
* Musee Rodin Paris (Frantzia)
* Stedelijk Museum (Amsterdam, Herbehereak)
* Kröller-Müller Museum (Otterlo, Herbehereak)
* Nationalgalerie (Oslo, Norvegia)
* Moderna Museet (Stockholmo, Suedia)
* Musee des Beaux-Art (La Chaux-de-Fonds, Suitza)
* Magyar Nemzeti Muzeum (Budapest, Hungaria)
* Museum of Art, Carnegie Institute (Pittsburgh, AEB)
* Hirshhorn Museum and Sculpture Garden (Washington,AEB)
* Fondation Herzog (New York, AEB)
* Carnegie Institute (Philadelphia, AEB)
* Datuak: Q701078
* Multimedia: Robert Jacobsen / Q701078
# Robert Hue

Robert Hue (Cormeilles-en-Parisis, 1946ko urriaren 19a) frantses politikaria da. 1977tik aurrera, Montigny-lès-Cormeillesko alkatea; 1988tik aurrera, Val-d´Oiseko diputatu nagusia, eta, 1977tik aurrera, Frantziako diputatua. 1980an, PCFren (Frantziako Alderdi Komunistaren) batzorde nagusiaren kide egin zen eta, 1990ean, mahai politikoaren kide. XXVIII. kongresuaren ondoren (1994ko urtarrilean), Georges Marchaisen (1920-1997) tokia hartu zuen alderdiaren idazkaritza nazionalean. 1995eko lehendakaritzarako hauteskundeetan, ez zuen arrakasta handirik izan hautagai gisa, eta 1997ko legegintzarako hauteskundeetan, botoen % 10 inguru atera zuen. Frantzian komunismoak duen etorkizunari buruzko lan bat kaleratu du, alderdiaren berrikuntzarako lan zabalago baten abiapuntu gisa: Communisme, la mutation (1995). 2002an, PCFren zuzendaritza utzi zuen. 2004an, Val-d'Oiseko senatari hautatu zuten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q937091
* Multimedia: Robert Hue / Q937091
# Robert Indiana

Robert Indiana (Robert Clark izenarekin jaioa, New Castle, Indiana, AEB, 1928ko irailaren 13a – Vinalhaven, Maine, 2018ko maiatzaren 19a) Pop Art mugimenduari loturiko artista estatubatuarra izan zen.

## Biografia

Indianapolisko Herron School of Art eta Uticako (New York) Munson-Williams-Proctor Institute-n ekin zion artea ikasteari, 1945 eta 1948 artean. 1949tik 1953ra Chicagoko School of the Art and Sculpture eta Maineko Skohwgan School of Painting and Sculpture-n jardun zuen. 1953an Erresuma Batura joan zen, Edinburgheko College of Art eta Londresko unibertsitatean ikastera.
Ikasketak amaitzerakoan New Yorkera joan zen bizitzera. Bertan Richard Smith, Ellsworth Kelly eta Jack Youngerman pintoreekin harremana izan zuen. Bere lehen lanak trafiko seinaleetan, joko-makinetan eta merkataritza logotipo zaharretan oinarritu ziren.
1960ko hamarkada hasieran assemblage delakoak egin zituen, eskultura mota bat. Aldi berean, estilo hotza eta koloreanitza erabiltzen hasi zen, letrak, zenbakiak edota hitz motzak erabiliz. Esaterako, EAT, HUG eta LOVE; eta simetria nahiz elementu kromatikoekin jolasten zuen.
Arte plastikoan garatutako bideaz gain, Indiana 1964an Andy Warholen Eat filman agertu zen. Halaber, 1976an Santa Fe Operako eskenografia eta jantziak diseinatu zituen.
1978an Maineko Vinalhaven uhartera joan zen bizitzera. Irailaren 11ko erasoen ostean, Peace Paintings izeneko lan multzoa sortu zuen, 2004an New Yorken plazaratu zirenak.

## Jorratutako gaiak
### LOVE irudidun obrak

Amerikako Estatu Batuetan:
* New Yorkeko seigarren etorbidea.
* E. W. Fairchild-Martindale biblioteka, Lehigh University-ko Asa Packer campusa.
* Pratt Institute-ko campusa, Brooklyn, New York.
* Indianapolis Museum of Art, Indianapolis, Indiana.
* Scottsdale gizarte etxea, Arizona.
* LOVE Park, Filadelfia.
* New Orleanseko arte museoa.
* Middlebury College-ko campusa, Vermont.
* Pensilvaniako Unibertsitatea, Filadelfia.
* Brigham Young University-ko arte museoa, Utah.
* Ursinus College-ko campusa, Collegeville, Pensilvania.
* Red Rock Resort Spa and Casino, Las Vegas.
* Wichita State University, Wichita, Kansas.
* City Park, New Orleans, Louisiana
Estatu Batuetatik at:
* Jesusen Bihotzaren plaza, Bilbo, Euskal Herria.
* Taipei 101, Taipei, Taiwan.
* Shinjuku distritua, Tokio, Japonia.
* Orchard Road, Singapur.
* Hotel XIXe Siecle, Montreal, Kanada.
* West Georgia Street, Vancouver, Kanada.
* Jerusalemgo Israelen Museoa, ahava hitzarekin ("maitasuna" hebreeraz).

## Erreferentziak

* ↑ Robert Indianaren biografia, Spaightwood Galleries (Ingelesez)
* ↑ Ibidem (Ingelesez)
* ↑ Assemblage, Másdearte.com (Gaztelaniaz)
* Datuak: Q169281
* Multimedia: Robert Indiana / Q169281
# Robert J. Shiller

Robert James "Bob" Shiller (Detroit, Michigan, 1946ko martxoaren 29a) estatubatuar ekonomialaria da, finantzetan aditua. Gaur egun, irakasle lan egiten du, ekonomia eta finantzak irakasten Yale Unibertsitatean. 2013an Ekonomiako Nobel saria irabazi zuen, 'akzioen eta bonuen prezioei buruz egindako ikerketak' sarituz.

## Erreferentziak

* ↑ «Famak, Hansenek eta Shillerrek jaso dute Ekonomiako Nobel saria» Berria 2013-10-14.

## Kanpo estekak

* Datuak: Q338151
* Multimedia: Robert J. Shiller / Q338151
# Robert J. Van de Graaff

Robert Jemison Van de Graaff' (Tuscaloosa, 1901eko abenduaren 20a - Boston, 1967ko urtarrilaren 16a) Estatu Batuetako fisikaria izan zen, 1931. urtean bere izeneko elektrizitate-sorgailua asmatu zuena. Parisen egin zituen fisikako ikasketak, Marie Curierekin. Oxfordeko Unibertsitatean eta Massachusettseko Teknologia Institutuan fisikako ikertzaile eta irakasle izan zen. Zatikiak (protoiak edo ioi astunak) azeleratzeko tentsio handiko lehen sorgailu elektrikoa asmatu zuen, tentsio handiko elektrodo baten eta Lurraren artean eratzen den eremu elektrostatikoan oinarrituta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q116879
* Multimedia: Robert Van de Graaff / Q116879
# Robert Joffrey

Robert Joffrey (Jaiotza-izena: Abdullah Jaffa Bey Khan; Seattle, Washington, 1930eko abenduaren 24a - New York, 1988ko martxoaren 25a) Amerikako Estatu Batuetako dantzari eta koreografoa izan zen.
Aita afganiarra zuen eta ama italiarra. Alexandra Fedorova izan zuen irakasle New Yorken, eta Parisen ere egin zituen dantza-ikasketak. American Ballet Center eskola (1953), eta haren izena duen ballet-taldea (1956, Joffrey Ballet) sortu zituen. Haren taldearen lanetan balleta eta dantza modernoa batu zituen, eta koreografia bereziak egin zituen. Bere lan nagusia Persephone da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q573576
# Robert Jenkinson (Liverpoolgo II. kondea)

Robert Jenkinson, Liverpoolgo II. kondea (Londres, 1770eko ekainaren 7a - Kingston upon Thames, 1828ko abenduaren 4a) britainiar politikari Torya izan zen. Erresuma Batuko lehen ministroa izan zen 1812tik 1827ra.
Oxforden ikasi zuen eta gazte sartu zen politikan. 1801ean Henry Addingtonen gobernuko Kanpo Arazoetako estatu idazkari izendatu zuten. 1809an Spencer Percevalen gobernuko Gerra eta Koloniak estatu idazkari izendatu zuten.
Lehen ministroaren postua onartu zuen 1812an Perceval hil ondoren. Bere agintaldian Napoleonen porrota eta Vienako Kongresua gertatu ziren. Baita 1812ko angloamerikar gerra ere. 1815ean Zerealen legeak onartu zituen, izaera protekzionistakoak. Peterlooko sarraskiaren ondoren, 1819an, ordena mantentzeko neurri errepresiboak ezarri zituen. Merkatarien, ondasun-ekoizleen eta jabeen interesen alde egin zuen. Katolikoen emantzipazioaren kontu polemikoan konpromiso bat bilatu zuen. Ekonomiaren hobekuntzak, azkenean, bere posizio politikoa indartu zuen. 1827an erretiratu zen, bere osasun txarragatik.
* Datuak: Q312569
* Multimedia: Robert Jenkinson, 2nd Earl of Liverpool / Q312569
# Saint-Didier-d'Allier

Saint-Didier-d'Allier (frantsesez eta ofizialki: Saint-Didier-d'Allier) Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 34 biztanle zituen.

## Demografia
### Biztanleria

2007an Saint-Didier-d'Allier udalerrian erroldatutako biztanleak 34 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren gizonak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 45 etxebizitza zeuden, 16 familiaren etxebizitza nagusia ziren, 21 bigarren erresidentzia ziren eta 8 hutsik zeuden. 44 etxeak ziren eta 1apartamentu bat zen. 16 etxebizitza nagusietatik 14 bere jabearen bizilekua ziren, 1 alokairuan okupaturik zegoen eta 1 doan lagata zegoen; 2 etxek bi gela zituzten, 4 etxek lau zituzten eta 10 etxek bost zituzten. 10 etxek euren parking plaza propioa zuten azpian. 6 etxetan ibilgailu bat zegoen eta 8 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Didier-d'Allier udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 8 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 4 | 45-49 | 4 |
| 4 | 40-44 | 0 |
| 4 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 4 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 24 ziren, horien artean 17 aktiboak ziren eta 7 inaktiboak ziren. 17 pertsona aktiboak lanean(9 gizon eta 8 emakume) zeuden.. 7 pertsona inaktiboetatik 4 erretiraturik zeuden eta 3 ikasten zeuden.

### Ekonomia jarduerak

2007an zeuden 2 komertzioetatik, 1 bestelako produktu industrialen fabrikazioko enpresa zen eta 1 ostalaritza eta jatetxe enpresa zen.
2000. urtean Saint-Didier-d'Allier udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1322714
* Multimedia: Saint-Didier-d'Allier / Q1322714
# Saint-Didier-de-Formans

Saint-Didier-de-Formans Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q842555
* Multimedia: Saint-Didier-de-Formans / Q842555
# Saint-Didier-d'Aussiat

Saint-Didier-d'Aussiat Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q1016836
* Multimedia: Saint-Didier-d'Aussiat / Q1016836
# Saint-Christophe (Italia)

Saint-Christophe Italiako udalerri bat da. Aostako Haranean kokatuta dago. 3.482 biztanle ditu, 14,74 kilometro koadroko azaleran banatuta.

## Mugakideak

Saint-Christophek honako udalerri hauekin egiten du muga:
Aosta Pollein Quart (Italia) Roisan Valpelline (Aostako Harana)

## Kanpo estekak

* Datuak: Q35341
* Multimedia: Saint-Christophe (Italy) / Q35341
# Saint-Christophe (Eure eta Loir)

Saint-Christophe Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 148 biztanle zituen.

## Demografia
### Biztanleria

2007an Saint-Christophe udalerrian erroldatutako biztanleak 146 ziren. Familiak 60 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 32 seme-alabarik gabeko familiak ziren eta 16 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 93 etxebizitza zeuden, 62 familiaren etxebizitza nagusia ziren, 26 bigarren erresidentzia ziren eta 5 hutsik zeuden. 92 etxeak ziren eta 1apartamentu bat zen. 62 etxebizitza nagusietatik 50 bere jabearen bizilekua ziren, 9 alokairuan okupaturik zeuden eta 3 doan lagata zeuden; 2 etxek bi gela zituzten, 10 etxek hiru zituzten, 20 etxek lau zituzten eta 30 etxek bost zituzten. 46 etxek euren parking plaza propioa zuten azpian. 20 etxetan ibilgailu bat zegoen eta 41 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Saint-Christophe udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 0 |
| 12 | 65-69 | 4 |
| 4 | 60-64 | 4 |
| 0 | 55-59 | 4 |
| 16 | 50-54 | 0 |
| 0 | 45-49 | 4 |
| 12 | 40-44 | 8 |
| 4 | 35-39 | 4 |
| 4 | 30-34 | 0 |
| 4 | 25-29 | 4 |
| 8 | 20-24 | 8 |
| 8 | 15-19 | 4 |
| 0 | 10-14 | 0 |
| 4 | 5-9 | 8 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 115 ziren, horien artean 75 aktiboak ziren eta 40 inaktiboak ziren. 75 pertsona aktiboetatik 72 lanean zeuden (36 gizon eta 36 emakume) eta 3 langabezian zeuden (3 gizon). 40 pertsona inaktiboetatik 25 erretiraturik zeuden, 4 ikasten zeuden eta 11 "bestelako inaktibo" gisa sailkaturik zeuden.

### Diru sarrerak

2009an Saint-Christophe udalerrian 66 unitate fiskal zeuden, 147,5 pertsonek osaturik. Pertsona bakoitzeko diru-sarrera fiskalaren mediana urteko 21.608 euro zen.

### Ekonomia jarduerak

2000. urtean Saint-Christophe udalerrian 3 nekazaritza-ustiategi zeuden, 531 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q727959
* Multimedia: Saint-Christophe (Eure-et-Loir) / Q727959
# Saint-Chrysostome (Quebec)

Saint-Chrysostome Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Le Haut-Saint-Laurent konderriko eskualde udalerria da.. 2011ko zentsoaren arabera 2,522 biztanle zituen 99.95 kilometro koadroko azaleran.

## Kanpo estekak

* Datuak: Q3461973
* Multimedia: Saint-Chrysostome / Q3461973
# Saint-Pierre-de-Broughton (Quebec)

Saint-Pierre-de-Broughton Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen Les Appalaches konderriko eskualde udalerria da.. 2011ko zentsoaren arabera 882 biztanle zituen 150.13 kilometro koadroko azaleran.

## Kanpo estekak

* Datuak: Q3463170
* Multimedia: Saint-Pierre-de-Broughton / Q3463170
# Saint-Edmond-de-Grantham (Quebec)

Saint-Edmond-de-Grantham Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Drummond konderriko eskualde udalerria da.. 2011ko zentsoaren arabera 673 biztanle zituen 48.26 kilometro koadroko azaleran.

## Kanpo estekak

* Datuak: Q3462103
* Multimedia: Saint-Edmond-de-Grantham / Q3462103
# Saint-Edmond-les-Plaines (Quebec)

Saint-Edmond-les-Plaines Quebeceko udalerri bat da, Kanadan. Saguenay–Lac-Saint-Jean eskualdean kokatuta dago, eta horren barruan dagoen Maria-Chapdelaine konderriko eskualde udalerria da.. 2011ko zentsoaren arabera 390 biztanle zituen 84.15 kilometro koadroko azaleran.

## Kanpo estekak

* Datuak: Q2020561
* Multimedia: Saint-Edmond-les-Plaines / Q2020561
# Robert Ludlum

Robert Ludlum (New York, 1927ko maiatzaren 25a - Naples, Florida, 2001eko martxoaren 12a) estatubatuar eleberrigilea izan zen.
Wesleyan Unibertsitatea, Connecticuten ikasi zuen. Idazten hasi aurretik marine, antzerki antzezle eta ekoizlea izan zen. Thriller generoko hogeita zazpi eleberri idatzi zituen eta Jason Bourne pertsonaiaren sortzailea izan zen. Bere eleberri asko zinemara eraman dira.

## Eleberriak

* The Scarlatti Inheritance, 1971
* The Osterman Weekend, 1972
* The Matlock Paper, 1973
* Trevayne, 1973, Jonathan Ryder izengoitiarekin
* The Cry of the Halidon, 1974, Jonathan Ryder izengoitiarekin
* The Rhinemann Exchange, 1974
* The Road to Gandolfo, 1975, Michael Shepherd izengoitiarekin
* The Gemini Contenders, 1976
* The Chancellor Manuscript, 1977
* Holcroft Covenant, 1978
* The Matarese Circle, 1979
* The Bourne Identity, 1980
* The Parsifal Mosaic, 1982
* The Aquitaine Progression, 1984
* The Bourne Supremacy, 1986
* The Icarus Agenda, 1988
* The Bourne Ultimatum, 1990
* The Road to Omaha, 1992
* The Scorpio Illusion, 1993
* The Apocalypse Watch, 1995
* The Matarese Countdown, 1997
* The Prometheus Deception, 2000
* The Sigma Protocol, 2001

## Kanpo estekak

* Datuak: Q224113
# Robert May (Oxfordeko May Baroia)

Robert McCredie May, Oxfordeko May Baroia, OM, AC, FRS, FAA, FTSE, FRSN, HonFAIB (Sidney, 1936ko urtarrilaren 8a - 2020ko apirilaren 28a) Erresuma Batuko Gobernuko aholkulari zientifiko nagusia izan zen, Royal Societyko presidentea, eta Sydneyko Unibertsitateko eta Princeton Unibertsitateko irakaslea. Oxfordeko Unibertsitateko eta Londresko Imperial Collegeko katedraduna izan zen. Lorden Ganberako crossbench kide ere izan zen 2001. urtetik 2017. urtera erretiratu zen arte.
* Datuak: Q336397
* Multimedia: Robert May, Baron May of Oxford / Q336397